Surses (komunumaro)

La Surses (komunumaro) (ĝis 1990 oficiale Oberhalbstein) estas administra unuo de Kantono Grizono kaj parto de la distrikto Albulo. Ĝi havis 2443 loĝantojn la 31-an de decembro 2009. Ĝia ĉefloko estas Savognin.

 Geografio 
La komunumaro de Surses kongruas kun la valo de Surses (en germana lingvo Oberhalbstein), kiu etendiĝas laŭlonge de la rivero Julia (rivero) sude de Tiefencastel ĝis al la kulmino de Juliopasejo.

 Komunumoj de la komunumaro Surses 
La distrikto Surses konsistas (stato en 2009) el 9 komunumoj, el kiuj Savognin estas la plej granda. Jen la listo:
 Blazono Nomo Loĝantoj(2009-12-31) Areoen km² Komunumkodo 35ra|Bivio  Bivio  207  76.73  3531 35ra|Cunter  Cunter  236  7.12  3532 35ra|Marmorera  Marmorera  42  18.90  3533 35ra|Mulegns  Mulegns  28  33.79  3534 35ra|Riom-Parsonz  Riom-Parsonz  313  55.97  3536 35ra|Salouf  Salouf  218  31.49  3538 35ra|Savognin  Savognin  901  22.24  3539 35ra|Sur  Sur  97  23.22  3540 35ra|Tinizong-Rona  Tinizong-Rona  342  54.30  3541 Totale 9  2443  323,76

 Historio 
La historia nomo Oberhalbstein indikas la valon, kiu situas supre de la ŝtono, temas pri la Ŝtono de Conters, en la romanĉa lingvo Crap Ses, de kiu deduktiĝas la romanĉlingva nomo Sur Ses respektive 'Surses. La unua dokumenta mencio de la regiono datiĝas el la jaro 1258 kiel Suprasaxo. En la Itinerarium Antonini el la 4-a jarcento estas indikita la romia vojo trans la Juliopasejo, kiu dum la kelta kaj romia epoko ĝis en la frua mezepoko estis la plej grava trafikvojo tra la Alpoj. Ekde la 12-a jarcento la episkopejo Koiro akiris influon en la valo, kaj ĝis en la 14-a jarcento la episkopejo akiris la regadon pri la tuta valo. En la jaro 1552 la loĝantoj de la valo sin liberaĉetis de la episkopa servuteco. En la jaro 1851 la komunumoj de la valo estis kunigitaj al la komunumaro Oberhalbstein, kiu en la jaro 1990 estis alinomita la komunumaro Surses.
Fonto: Jürg Simonett: Oberhalbstein en Historia Leksikono de Svislando (2010-09-14)

 Notoj kaj referencoj 


 Eksteraj ligiloj 

 Retejo pri la feriregiono Savognin

!